**Ministru kabineta noteikumu projekta**

**„Grozījumi Ministru kabineta 2016. gada 24. maija noteikumos Nr. 320 „Valsts un Eiropas Savienības atbalsta piešķiršanas kārtība pasākumā “Atbalsts ieguldījumiem ar lauksaimniecību nesaistītu darbību radīšanā un attīstīšanā” atklātu projektu iesniegumu konkursu veidā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Projekta mērķis ir atvieglot atbalsta saņemšanas nosacījumus pasākumā “Atbalsts ieguldījumiem ar lauksaimniecību nesaistītu darbību radīšanā un attīstīšanā” atklātu projektu iesniegumu konkursu veidā”. Tiesību akts stājas spēkā pēc tā publicēšanas izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2016. gada 24. maija noteikumos Nr. 320 „Valsts un Eiropas Savienības atbalsta piešķiršanas kārtība pasākumā “Atbalsts ieguldījumiem ar lauksaimniecību nesaistītu darbību radīšanā un attīstīšanā” atklātu projektu iesniegumu konkursu veidā”” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5.panta ceturto daļu.Atbalsts tiks sniegts saskaņā ar Eiropas Parlamenta un Padomes 2013. gada 17. decembra Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (turpmāk – regula Nr. [1305/2013](http://eur-lex.europa.eu/eli/reg/2013/1305?locale=LV)) un Komisijas 2014. gada 17. jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr. 651/2014). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 24. maija noteikumi Nr. 320 „Valsts un Eiropas Savienības atbalsta piešķiršanas kārtība pasākumā “Atbalsts ieguldījumiem ar lauksaimniecību nesaistītu darbību radīšanā un attīstīšanā” atklātu projektu iesniegumu konkursu veidā”” (turpmāk – noteikumi Nr. 320) nosaka kārtību, kādā piešķir valsts un Eiropas Savienības atbalstu pasākumā “Atbalsts ieguldījumiem ar lauksaimniecību nesaistītu darbību radīšanā un attīstīšanā” atklāta projektu iesniegumu konkursa veidā.Grozījumi noteikumos Nr. 320 sagatavoti, lai precizētu atbalsta saņemšanas nosacījumus.Noteikumu Nr. 320 9.1. apakšpunktā noteikts, ka atbalsta saņēmējs attīsta esošo saimniecisko darbību tajā pašā nozarē un arī nozarē, kas tieši papildina esošo saimniecisko darbību un ir saistīta ar to, lai efektivizētu esošo saimniecisko darbību, taču noteikumu projekts paredz atcelt šo prasību, tā projektā atļaujot veikt saimniecisko darbību nozarē, kas nav tieši saistīta ar esošo darbības nozari.Noteikumu projekts paredz paplašināt atbalsta saņēmēju loku aktivitātē “Tūrisma aktivitāšu veicināšana”, ļaujot tajā piedalīties lauksaimniekiem un paredzot iepriekšminētajiem atbalsta pretendentiem tiesības īstenot ieguldījumus tādas kempingu vai atpūtas teritorijas ierīkošanā, kas sagatavota un labiekārtota telšu, pārvietojamu mājiņu, treileru un citu vieglas konstrukcijas būvju un objektu izvietošanai un paredzēta viesu izmitināšanai, kā arī jaunu mazēku būvniecībā un aprīkošanā kempingu vai tūrisma objektu teritorijā. Par papildus atbalstāmām darbībām noteiktas peldvietu izveide, aktīvo atpūtas taku un tiltiņu izveide vai labiekārtošana, rotaļlaukumu un aktīvas atpūtas un izklaides objektu izveide vai labiekārtošana, ūdenstūrisma apmetņu vai atpūtas vietu izveide vai labiekārtošana, infrastruktūras pielāgošana personām ar funkcionāliem traucējumiem, inventāra iegāde tūrisma pakalpojumu sniegšanai un radošo darbnīcu izveidei, kā arī sporta laukumu un būvju izveide.Noteikumu projektā ir ietverti grozījumi, kas noteikti Komisijas 2017. gada 14. jūnija Regulā (ES) 2017/1084, ar ko Regulu (ES) Nr. 651/2014 groza attiecībā uz atbalstu ostu un lidostu infrastruktūrai, paziņošanas robežvērtībām atbalstam kultūrai un kultūrvēsturiskā mantojuma saglabāšanai un atbalstam sporta un multifunkcionālai atpūtas infrastruktūrai un reģionālā darbības atbalsta shēmām tālākajos reģionos un ar ko Regulu (ES) Nr. 702/2014 groza attiecībā uz attiecināmo izmaksu aprēķinu (Dokuments attiecas uz EEZ). Ņemot vērā regulas Nr. 651/2014 grozījumus, noteikumi tiek papildināti ar 12.4. apakšpunktu un 70.punktu, nosakot, ka pretendentiem, kuru lēmumi par projekta iesnieguma apstiprināšanu pieņemti laikposmā no 2018. gada 10. janvāra – kad stājās spēkā grozījumi Regulā Nr. 651/2014 – līdz šo grozījumu spēkā stāšanās dienai jāiesniedz noteikumu 12.4. apakšpunktā minētais apliecinājums līdz Lauku atbalsta dienesta lēmumam par publiskā finansējuma piešķiršanu. Līdz ar to noteikumu 12.4. apakšpunktā norādīts, ka regulas Nr. 651/2014 14. panta 16. punktā minētais apliecinājums pretendentam jāiesniedz pirms maksājuma pieprasījuma iesniegšanai un Lauku atbalsta dienesta lēmumam par publiskā finansējuma piešķiršanu.Noteikumu projektā noteikts, ka trešajā noslēgtajā gadā pēc projekta īstenošanas neto apgrozījums tiek palielināts vismaz par 5 procentiem no projekta attiecināmo izmaksu summas apmēra projekta īstenošanas nozarē un tāds nodrošināts visu projekta uzraudzības laiku. Grozījums tiek izdarīts, lai nodrošinātu LAP pasākumu vienveidīgu ieviešanu. Citos līdzīgos investīciju pasākumos tika noteikti 5 procenti.Noteikumu projekts paredz palielināt maksimālās attiecināmās izmaksas. Plānošanas periodā vienai ar atbalsta pretendentu saistīto personu grupai kopējā attiecināmo izmaksu summa nepārsniedz:1. ieguldījumiem ražošanas un pakalpojumu attīstībā – 700 000 *euro*, tajā skaitā par mobilo tehniku 200 000 *euro*;
2. ieguldījumiem ražošanas attīstībā – 500 000 *euro*, tajā skaitā par mobilo tehniku 200 000 *euro*;
3. ieguldījumiem pakalpojumu attīstībā – 300 000 *euro*, tajā skaitā par mobilo tehniku 200 000 *euro*.

Tā kā tiek grozīts maksimālo attiecināmo izmaksu apmērs, kas noteikts noteikumu 33. punktā, to palielinot līdz 700 000 *euro*, tiek grozīti arī pasākumā sasniedzamie mērķi. Noteikumu projekts paredz, ka atbalsta pretendents trešajā noslēgtajā gadā pēc projekta īstenošanas sasniedz vairākus mērķus – attīsta saimniecisko darbību, saglabā esošās darbavietas un, ja kopējo attiecināmo izmaksu apmērs pārsniedz 200 000 *euro*, rada vismaz vienu jaunu darbavietu, nodrošinot sasniegto mērķu saglabāšanu visu projekta uzraudzības laiku. Turklāt paredzēts, ka atbalsta pretendents arī nesamazina uzņēmuma kopējo darbavietu skaitu.Noteikumu projekts paredz lielāku atbalsta intensitāti, ja projektā tiek īstenoti ieguldījumi energoefektīvās būvēs. Noteikumu projekts paredz, ka atbalsta intensitāte ir 40 procentu no attiecināmajām izmaksām, bet par ieguldījumiem energoefektīvās būvēs, kuru energoefektivitātes rādītāji ir augstāki nekā minimālie standarti, kas noteikti normatīvajos aktos par būvniecību un normatīvajos aktos, kuri regulē energoefektivitāti, – 50 procentu (izņemot lielos komersantus – 35 procentu apmērā), par specializēto meža tehniku – 35 procenti un citu mobilo tehniku – 25 procenti no attiecināmajām izmaksām. Energoefektivitātes jomu regulējošie mormatīvie akti ir:1)  Energoefektivitātes likums;2) [Ēku energoefektivitātes likums](https://www.google.com/url?q=https://likumi.lv/doc.php%3Fid%3D253635&sa=U&ved=0ahUKEwiL6_Dtg-nZAhXlKJoKHZyaCIgQFggIMAI&client=internal-uds-cse&cx=009844013171831310159:vxe2anixcfq&usg=AOvVaw34Q8AdP1lQtiWjIRPQwkeq);3) Ministru kabineta 2013. gada 9. jūlija noteikumi Nr. 383 “Noteikumi par ēku energosertifikāciju”;4) Ministru kabineta 2013. gada 25. jūnija noteikumi Nr. 348 “Ēkas energoefektivitātes aprēķina metode”.Ministru kabineta 2013. gada 9. jūlija noteikumi Nr. 383 “Noteikumi par ēku energosertifikāciju” nosaka ēku energoefektivitātes minimālo pieļaujamo līmeni jaunbūvēm, kā arī ēku energoefektivitātes klases.Tādējādi, ja investīcijas tiks paredzētas ēku energoefektivitātes palielināšanai saskaņā ar iepriekšminētajiem normatīviem aktiem, atbalsta pretendentam Lauku atbalsta dienestā jāiesniedz:a) neatkarīga eksperta ēku energoefektivitātes jomā izsniegta energosertifikāta un tā pielikumu kopijas (pirms tiek uzsākta ēkas pārbūve vai atjaunošana) un arī ēkas pagaidu energoserfikāta un tā pielikuma kopijas (pēc ēkas nodošanas ekspluatācijā, pārbūves vai atjaunošanas) saskaņā ar normatīvajiem aktiem par ēku energosertifikāciju, ja ēkām piemēro ēku energoefektivitātes jomā noteiktas prasības;b) neatkarīga eksperta ēku energoefektivitātes jomā vai uzņēmumu energoauditora izstrādāts ēkas energoaudita pārskats (pirms tiek uzsākta ēkas pārbūve vai atjaunošana un pēc ēkas nodošanas ekspluatācijā, pārbūves vai atjaunošanas), ja ēkām nepiemēro ēku energoefektivitātes jomā noteiktas prasības.Noteikumu projektā precizēts noteikumu Nr.320 12.5.6. apakšpunkts, nosakot, ka saistībā ar projektu nav atbalstāma enerģijas ražošana, sadales un infrastruktūras nozarē atbilstoši regula Nr. 651/2014 2. panta 130. punktam.Noteikumu projektā iekļauts jauns pielikums “Ēkas energoaudita pārskats”, kā arī jaunā redakcijā tiek izteikti šādi noteikumu Nr. 320 pielikumi:1. 1. pielikums “Atklāta projektu iesniegumu konkursa Latvijas Lauku attīstības programmas 2014.–2020. gadam pasākumā 6.4 "Atbalsts ieguldījumiem ar lauksaimniecību nesaistītu darbību radīšanā un attīstīšanā" projekta iesniegums”;
2. 2. pielikums “Projektu atlases kritēriji atbalsta piešķiršanai ar lauksaimniecību nesaistītu darbību attīstībai un dažādošanai”;
3. 3. pielikums “Projektu atlases kritēriji atbalsta piešķiršanai tūrisma aktivitāšu veicināšanai”.

Darbības programmas “Izaugsme un nodarbinātība” 3.2.1.specifiskā atbalsta mērķa (SAM) “Palielināt augstas pievienotās vērtības produktu un pakalpojumu eksporta proporciju” ”, SAM 3.1.1. “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs”, SAM 4.1.1. “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” demarkācija un papildinātība ar LAP pasākumu “Atbalsts ieguldījumiem ar lauksaimniecību nesaistītu darbību radīšanā un attīstīšanā” atklātu projektu iesniegumu konkursu veidā” tiks nodrošināta projektu līmenī, Zemkopības ministrijai un Lauku atbalsta dienestam sadarbojoties ar institūcijām, kas ir atbildīgas par šo SAM īstenošanu.Ņemot vērā noteikumos iekļauto 38.1. apakšpunktu un noteikumu pielikumā Nr.5 noteiktos būvju tipus, ir identificēta potenciālā sinerģija ar darbības programmas “Izaugsme un nodarbinātība” 3.1.1.5. pasākumu “Atbalsts ieguldījumiem ražošanas telpu un infrastruktūras izveidei vai rekonstrukcijai” un SAM 4.1.1. “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē”. Projektu izvērtēšanas procesā demarkācija tiks nodrošināta, savstarpēji sadarbojoties Lauku atbalsta dienestam ar Centrālo finanšu un līgumu aģentūru. |
| 3. | Projekta izstrādē iesaistītās institūcijas un publiskas personas kapitālsabiedrības | Lauku atbalsta dienests un Zemkopības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem, kas var būt: 1) lauksaimnieki – saimnieciskās darbības veicēji, kuru dzīvesvieta ir deklarēta lauku teritorijā, kā arī individuālie komersanti vai juridiskas personas, kuru juridiskā adrese ir lauku teritorijā un kuri ražo lauksaimniecības produktus (līguma par Eiropas Savienības darbību I pielikumā minētos lauksaimniecības produktus, izņemot zivsaimniecības produktus) un pēdējā noslēgtajā gadā ir guvuši ieņēmumus no lauksaimnieciskās darbības – ne mazāk kā 51 procentu no kopējiem ieņēmumiem;2) saimnieciskās darbības veicēji, kuru dzīvesvieta ir deklarēta lauku teritorijā, kā arī individuālie komersanti vai juridiskas personas, kas saimniecisko darbību veic juridiskajā adresē vai Valsts ieņēmumu dienestā reģistrētā struktūrvienībā, kura atrodas lauku teritorijā, ja tie atbilst mikrouzņēmuma vai maza uzņēmuma statusam atbilstoši regulas Nr. 651/2014 I pielikumā dotajai definīcijai. Ja atbalsta pretendents ir juridiska persona, tās pamatkapitālā ir ne mazāk kā 75 procentu privātā kapitāla daļu. |
| 2. | Tiesiskā regulējuma ietekme uz tautsaimniecību un administratīvo slogu | Saskaņā ar noteikumu Nr. 320 25. punktu atbalsta pretendentam, piesakoties atbalsta saņemšanai, Lauku atbalsta dienestā ir jāiesniedz projekta iesniegums.Aprēķinos tiek izmantoti šādi pieņēmumi:• vidējā darba alga – 4,32 *euro* stundā (Centrālās statistikas pārvaldes dati: 2013. gada mēneša vidējā darba samaksa – 716 *euro*, 2014. gadā – 165,58 stundas mēnesī));• stundu skaits, kas nepieciešams 32 projektu izstrādāšanai;• plānotais projektu atbalstu saņēmēju skaits – 400 personu;• informācijas sniegšanas biežums – viena reize.Administratīvais slogs atbalsta pretendentam ir minimāls, jo projekta iesniegumu ir iespēja iesniegt elektroniska dokumenta formā, parakstītu un apliecinātu ar laika zīmogu, Elektronisko dokumentu likumā noteiktajā kārtībā.Atbalsta saņēmēju skaits, kurus ietekmēs noteikumu projekts, ir aptuveni 400.Administratīvā sloga ietekme uz atbalsta pretendentiem naudas izteiksmē, rēķinot pēc tautsaimniecībā nodarbināto vidējās algas, ir 71 9539,00 *euro*, un šī summa aprēķināta pēc šādas formulas:C = P x t x n = P x t x (q x f), kurC – informācijas sniegšanas pienākumu radītās izmaksas jeb administratīvais slogs lauksaimniekiem un uzņēmumiem;P – finanšu līdzekļi, kas nepieciešami, lai nodrošinātu normatīvajā aktā paredzēto informācijas sniegšanas pienākumu izpildi (stundas samaksas likme);t – laika patēriņš, kas nepieciešams, lai sagatavotu valsts pārvaldes iestādēm sniedzamo informāciju;n – normatīvā akta ietekmēto atbalsta saņēmēju skaits, kā arī normatīvajā aktā paredzēto informācijas sniegšanas pienākumu biežums viena gada laikā;q – to atbalsta saņēmēju skaits, uz kuriem attieksies normatīvajā aktā paredzētie informācijas sniegšanas pasākumi;f – cik bieži viena gada laikā normatīvais akts paredz informācijas sniegšanas pienākumu.Aprēķins par informācijas sniegšanas pienākumu radītajām izmaksām jeb administratīvais slogs lauksaimniekiem un uzņēmumiem ir šāds:C = 4,32 x 32 x (400 x 1) = 55 296. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Komisijas 2017. gada 14. jūnija Regula (ES) 2017/1084, ar ko Regulu (ES) Nr. 651/2014 groza attiecībā uz atbalstu ostu un lidostu infrastruktūrai, paziņošanas robežvērtībām atbalstam kultūrai un kultūrvēsturiskā mantojuma saglabāšanai un atbalstam sporta un multifunkcionālai atpūtas infrastruktūrai un reģionālā darbības atbalsta shēmām tālākajos reģionos un ar ko Regulu (ES) Nr. 702/2014 groza attiecībā uz attiecināmo izmaksu aprēķinu (Dokuments attiecas uz EEZ) (turpmāk – Komisijas regula Nr. 2017/1084)
2. Eiropas Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, (turpmāk – Regula Nr. 651/2014)
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas regula Nr. 651/2014 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. 651/2014  2.panta 61.a punkts | Noteikumu Nr. 320 12.4. apakšpunkts  | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr. 651/2014  2.panta 130. punkts | Noteikumu Nr. 320 12.5.6. apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr. 651/2014 14. panta 16. punkts | Noteikumu Nr. 320 70.punkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr. 651/2014 13. panta „a” un “b” apakšpunkts | Noteikumu Nr. 320 12.5. apakšpunkts  | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr. 651/2014 13. panta “b” apakšpunkts | Noteikumu Nr. 320 38.5.apakšpunkts | Vienība tiek ieviesta pilnībā. | Netiek paredzētas stingrākas prasības. |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1. apakšpunktam | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nevalstiskās organizācijas par projektu izstrādes sākšanu tika informētas 2017. gada novembrī. |
| 2. | Sabiedrības līdzdalība projekta izstrādē | Nevalstiskās organizācijas piedalījās Vadības grupas sanāksmēs, kurās tika diskutēts par noteikumu projekta nosacījumiem. Tika iesniegti priekšlikumi par atbalsta saņemšanas nosacījumiem. |
| 3. | Sabiedrības līdzdalības rezultāti | Tika organizēta sanāksme ar tūrismu saistītām nevalstiskajām organizācijām un tās laikā saņemti ieteikumi atbalsta saņemšanas nosacījumu pilnveidošanai. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Andrukoviča 67027393

Natalja.Andrukovica@zm.gov.lv